עמליה רוזנבלום

עמליה רוזנבלום-בנאי (נולדה ב-3 באפריל 1974) היא פסיכולוגית, מטפלת זוגית, סופרת, עיתונאית ותסריטאית ישראלית. רוזנבלום נולדה וגדלה ביפו. היא בתם של העיתונאי אדם ברוך והצלמת אריאלה שביד ואחותו של התסריטאי, הבמאי ומגיש הטלוויזיה עידו רוזנבלום. בגיל 14 החלה לפרסם טור במקומון "תל אביב". בגיל 18 נסעה לניו יורק ללימודים ולא שירתה בצה"ל. היא סיימה תואר ראשון בהצטיינות בפילוסופיה ואנתרופולוגיה בסיטי קולג' של ניו יורק. אחר כך המשיכה בלימודיה לתואר שני באנתרופולוגיה באוניברסיטת ניו סקול בניו יורק, בנוסף קיבלה תואר שני נוסף בפסיכולוגיה ודוקטורט בפסיכולוגיה חברתית - אף הם מאוניברסיטת ניו סקול בניו יורק. עבודת הדוקטורט שלה, בהדרכת יובל נריה, עסקה בקשר בין הגירה, אפליה והסיכון להפרעת דחק פוסט-טראומטית בקרב חיילי צה"ל. במסגרת לימודי הדוקטורט, ובטרם חזרתה לישראל, השלימה רוזנבלום את הלימודים במגמה הקלינית[דרוש מקור], והשתלמה במרכז הרפואי בית ישראל בניו יורק במחלקה הפסיכיאטרית-גריאטרית וכן באשפוז יום. בשנת 2004 לאחר שנים ארוכות בארצות הברית חזרה רוזנבלום לישראל. למדה שנתיים במסגרת התוכנית להכשרת מטפלים זוגיים ומשפחתיים באוניברסיטת תל אביב, ולמדה טיפול זוגי ממוקד רגש במסגרת הכשרת ה-ICEEFT בבית הספר לפסיכולוגיה במרכז הבינתחומי הרצליה. היא המטפלת הזוגית הראשונה בישראל המוסמכת לטיפול זוגי ממוקד-רגש על ידי ה-ICEEFT. בשנת 2004 פורסם ספרה הראשון, הרומן "ונדמה שהכל אפשרי". בשנת 2006 ראה אור ספרה השני "עד קצה המושב", רומן לבני נוער שתורגם לשפות זרות, וזכה בפרס זאב לספרות ילדים ונוער. בשנת 2007 התפרסם ספרה השלישי "ללא מלים: התרבות הישראלית בראי השפה", אותו כתבה עם צבי טריגר. ביוני 2014 ראה אור ספרה הרביעי "זאת עם הכתם השחור" (הוצאת זמורה ביתן), אף הוא רומן לבני נוער, שעוסק בהשפעתם של גירושים על ילדים. הספר ראה אור בגרמניה ב-2016. בדצמבר, 2019 ראה אור הרומן "זמן שאול" (הוצאת כתר), העוסק בסופר נחשב וכריזמטי שמקבל הזדמנות לחתום על "עסקה עם השטן" כדי לחזור לפסגה, אבל ככל שהוא מתקרב יותר לצמרת, כך הוא מתדרדר ומסתבך יותר, באופן שמרחיק אותו גם ממי שאוהב אותו וגם מהתהילה. פרסמה סיפורים קצרים בכתב העת "מסמרים" (גיליון "בעתיד"), ובאוקטובר 2015 בגיליון מס' 3 של "גרנטה בעברית", (גיליון "קרוב לבית"). מלמדת כתיבה במסגרת סדנאות הכתיבה של "בית אריאלה" ועיריית תל אביב. רוזנבלום היא מטפלת זוגית ומשפחתית, וטיפלה באופן קבוע בנשים במסגרת אגודת "סלעית", המסייעת לנשים לצאת ממעגל הזנות והסמים. במסגרת "סלעית" הנחתה גם טיפול קבוצתי בדגש ביבליותרפי למכורות לשעבר. היא מעבירה הרצאות הן בנושא הטיפול בכתיבה והן בתחום הטיפול הזוגי. כותבת בלוג בשם "תאוריית הקשר" שמתפרסם באתר "הארץ", בו היא מפרסמת רשימות בנושא טיפול זוגי ומקצועי. ב-2011 יצרה, במשותף עם שחר ברלוביץ', את סדרת הטלוויזיה "2.3 בשבוע", שעסקה בזוגות המשתתפים במחקר על מיניות ואינטימיות, ובה הודגש הרקע הפסיכולוגי של רוזנבלום. הסדרה שודרה בערוץ 10. רוזנבלום שימשה כתסריטאית הסדרה "החדש של עומרי גורדון", אשר שודרה החל מאוגוסט 2015 בשידורי קשת. היא כתבה אותה במשותף עם אחיה, עידו רוזנבלום, ועם אסף שלמון. במאי 2018, שודר ב-HOT8 הסרט "סוכני הזיכרון", שביימה יחד עם אחיה עידו, על אביהם אדם ברוך. הייתה נשואה לבמאי אסף ברנשטיין ולהם בת אחת. משנת 2007 היא בזוגיות עם הזמר והמוזיקאי יובל בנאי (סולן להקת משינה) ובפברואר 2013 נולד בנם המשותף. בפברואר 2017 נישאו רוזנבלום ובנאי בניו יורק. הם מתגוררים בנווה צדק שבתל אביב. ונדמה שהכל אפשרי, כתר ספרים, 2004 עד קצה המושב, כתר ספרים, 2006 ללא מילים - התרבות הישראלית בראי השפה עם צבי טריגר, דביר הוצאת ספרים, 2007 זאת עם הכתם השחור, כנרת זמורה-דביר, 2014 זמן שאול, כתר ספרים, 2019 אתר האינטרנט הרשמי של עמליה רוזנבלום בלוג ישן העמוד של עמליה רוזנבלום באתר EFTISRAEL רשימת הפרסומים של עמליה רוזנבלום, בקטלוג הספרייה הלאומית עמליה רוזנבלום, במיזם "אישים" לתיעוד היצירה הישראלית עמליה רוזנבלום, במסד הנתונים הקולנועיים IMDb (באנגלית) עמליה רוזנבלום, דף שער בספרייה הלאומית עמליה רוזנבלום, בלקסיקון הספרות העברית החדשה עמליה רוזנבלום, ב"לקסיקון הספרות העברית החדשה" עמליה רוזנבלום, ב"לקסיקון הקשרים לספרות ישראלית" עמליה רוזנבלום, באתר המכון לתרגום ספרות עברית (באנגלית) מאמרי עמליה רוזנבלום, באתר "הארץ" שירי לב-ארי, איך הפסקתי למרוד והתחלתי לאהוב את הייחוס המשפחתי, באתר הארץ, 19 במאי 2006 ערן בר-און, "אצלנו הסקס מקדם את העלילה", 29 ביולי 2011 דף הבית, ראיון עם עמליה רוזנבלום, ידיעות אחרונות, 30 במאי 2014 יניב מגל, ‏"גירושים הם משבר הרבה יותר קשה משנוטים לתאר אותו", באתר גלובס, 25 באוגוסט 2014 רותם שטרמן, ענת ג'ורג'י, "כסף הוא טאבו יותר מסקס. אם לא מדברים זה עולה יותר וגם הורס יחסים", באתר TheMarker‏, 3 במאי 2018 עמליה רוזנבלום, מה למדתי על יחסים מקצועיים מאבא שלי. רשימה במלאת 13 שנה למותו, באתר הארץ, 6 במאי 2021 מס' רישיון 27-137184 שירי לב-ארי, איך הפסקתי למרוד והתחלתי לאהוב את הייחוס המשפחתי, באתר הארץ, 19 במאי 2006 עמליה רוזנבלום, "המוח לא בנוי לשאת רמות גבוהות של איום עמום לאורך זמן. זה סוחט", באתר הארץ, 6 באפריל 2020 ונדמה שהכל אפשרי, באתר "עברית"; מרב מנוח, צי'קליט, באתר nrg‏, 1 בספטמבר 2004 רונית רוקאס, קבלו כמה עצות מגולדה, כלבה אינטלקטואלית, באתר הארץ, 5 ביוני 2006 נימוקי השופטים להענקת פרס זאב לעמליה רוזנבלום על ספרה "עד קצה המושב", ספרות ילדים ונוער, שנה 33, חוברת 2, יולי 2007, עמ' 6 סיגל נאור פרלמן, מה שישראלים עושים בלשון, באתר הארץ, 28 במאי 2007; גלעד סרי לוי, ללא מלים – על ספרם החדש של צבי טריגר ועמליה רוזנבלום, 19 ביולי 2007; צור ארליך, נגד התנהלות ונגד התנחלות. על 'ללא מילים', 8 בינואר 2010 זאת עם הכתם השחור, באתר "עברית"; מרים מונדרי, החברה מהפלנטה האחרת, באתר "אנימלס" "תאוריית הקשר" - הבלוג של עמליה רוזנבלום בנושא טיפול זוגי ומשפחתי, באתר "הארץ" 2.3 בשבוע, באתר "נענע10; אריאנה מלמד, "2.3 בשבוע": מין אמין, באתר ynet, 1 באוגוסט 2011; פז חסדאי‏, "2.3 בשבוע": אין ציצים, יש דרמה, באתר וואלה, 1 באוגוסט 2011 רן בוקר, בן נולד ליובל בנאי ולעמליה רוזנבלום, באתר ynet, 10 בפברואר 2013 יוני פרוים, מזל טוב: יובל בנאי ועמליה רוזנבלום נישאו, במדור "פנאי פלוס" באתר ynet‏, 6 בפברואר 2017